Posted on February 1, 2015 by Linda Venter Posted in Beskuit/Rusks	1 Comment
60 ml korrelsuurdeeg / kitsgis
2 eiers – goed geklits
½ blik kondensmelk (379 g)
ekstra botter / margarien om die hande mee te smeer
Kook die melk, smeer en al die suiker behalwe 15 ml saam, laat afkoel.
Voeg melk, suurdeeg en eiermengsel by en gebruik nog sowat ½ liter lou water om die beskuit mee aan te maak en te knie.
Maak bolletjies sonder om die deeg eers af te knie. Die bolletjies moet `n bietjie kleiner as hoendereiers wees.
Rol elke bolletjie in `n worsie tussen die handpalms, druk dit plat en plaas dit taamlik styf teen mekaar in gesmeerde beskuitpanne wat skuins staan. Smeer die hande met sagte of gesmelte botter of margarien terwyl die bolletjies gemaak word, want dan is dit nie nodig om tussen die bolletjies ook te smeer nie.
Laat die beskuit in die panne rys totdat dit gelyk met die rand van die panne is. Bak die beskuit 70 minute by 190 grade C (375 F). Keer die beskuit op draadrakke uit en laat afkoel. Breek versigtig oop, pak op draadrakke in die oond en droog oornag in `n koel oond uit met die oonddeur op `n skrefie oop
Foto: Dorea Fischer en Bev Lahoud
Ok dis so bietjie aangepas, minder sout en dis net die helfte van die oorspronklike resep, die hele een van 5 kg meel is te veel vir ons.